परवीन की खास बात यह है कि हिसाब के मामले में उसका दिमाग काफी तेज है। उसे चाहे 100 साल पुरानी किसी भी तारीख का वार पूछ लो या आने वाले दस साल बाद के किसी तारीख का वार पूछ लो। वह इसका जवाब बिना कोई कागज, पेन, या कैलेंडर के ही केवल 5 से 10 सेकेंड में ही दे देगा। खुद दैनिक जागरण ने परवीन से करीब 10 मिनट बातचीत की और उससे कुछ पुराने और नए सालों की तारीखों के वार पूछे, जिनका जवाब उसने 5 सेकेंड में दिया। उत्तर सही है या नहीं, यह देखने के लिए मोबाइल के कैलेंडर में भी पूछी गई तारीख का दिन चेक किया गया तो वह बिल्कुल सही निकला। इसके अलावा हिसाब के सवालों का जवाब देने में भी उसे इतने ही सेकेंड लगते हैं। हालांकि परवीन इतनी जल्दी और सही जवाब कैसे दे देता है, यह देखकर लोग भी हैरान हो जाते हैं।